CELEX: 32017D1246
Language: lv
Date: 2017-06-07 00:00:00
Title: Komisijas Lēmums (ES) 2017/1246 (2017. gada 7. jūnijs), ar ko apstiprina Banco Popular Español S.A. noregulējuma shēmu (izziņots ar dokumenta numuru C(2017) 4038)

11.7.2017   
            
            
               LV
            
            
               Eiropas Savienības Oficiālais Vēstnesis
            
            
               L 178/15
            
         KOMISIJAS LĒMUMS (ES) 2017/1246
   (2017. gada 7. jūnijs),
   ar ko apstiprina Banco Popular Español S.A. noregulējuma shēmu
   
      
         (izziņots ar dokumenta numuru C(2017) 4038)
      
   
   (Autentisks ir tikai teksts angļu valodā)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2014. gada 15. jūlija Regulu (ES) Nr. 806/2014, ar ko izveido vienādus noteikumus un vienotu procedūru kredītiestāžu un noteiktu ieguldījumu brokeru sabiedrību noregulējumam, izmantojot vienotu noregulējuma mehānismu un vienotu noregulējuma fondu, un groza Regulu (ES) Nr. 1093/2010 (1), un jo īpaši tās 18. panta 7. punkta otro daļu,
   tā kā:
   
               (1)
            
            
               Vienotā noregulējuma valde (VNV) 2017. gada 7. jūnijā plkst. 05:13 saskaņā ar Regulas (ES) Nr. 806/2014 18. panta 7. punktu nosūtīja Komisijai Banco Popular Español S.A. noregulējuma shēmu.
            
         
               (2)
            
            
               VNV noregulējuma shēmā norāda, ka attiecībā uz Banco Popular Español S.A. ir izpildīti visi noregulējuma nosacījumi, kas izklāstīti Regulas (ES) Nr. 806/2014 18. panta 1. punkta pirmajā daļā, un izvērtē, kādēļ noregulējuma darbība ir sabiedrības interesēs.
            
         
               (3)
            
            
               Noregulējuma shēma saskaņā ar Regulas (ES) Nr. 806/2014 18. panta 6. punktu uzsāk Banco Popular Español S.A. noregulējuma procedūru un nosaka uzņēmuma pārdošanas instrumenta piemērošanu noregulējamai iestādei. Noregulējuma shēmā arī minēti iemesli, kādēļ visi šie elementi ir atbilstoši.
            
         
               (4)
            
            
               Komisija piekrīt šai noregulējuma shēmai. Jo īpaši tā piekrīt VNV sniegtajam pamatojumam, kāpēc noregulējums ir nepieciešams sabiedrības interesēs saskaņā ar Regulas (ES) Nr. 806/2014 5. pantu.
            
         
               (5)
            
            
               Tāpēc VNV iesniegtā noregulējuma shēma būtu jāapstiprina,
            
         IR PIEŅĒMUSI ŠO LĒMUMU.
   1. pants
   
      Banco Popular Español S.A. noregulējuma shēma ir apstiprināta.
   2. pants
   Šis lēmums ir adresēts Vienotajai noregulējuma valdei.
   
      Briselē, 2017. gada 7. jūnijā
      
         
            Komisijas vārdā –
         
         
            priekšsēdētāja vietnieks
         
         Valdis DOMBROVSKIS
      
   
   
      (1)  OV L 225, 30.7.2014., 1. lpp.